Държавен вестник, бр. 17, 2024 г., стр. 212

СТР.  212	
Д Ъ Р Ж А В Е Н  В Е С Т Н И К 	
БРОЙ  17
 
 
 
 
 
 
 
 
 
 
 
 
 
 
Изпълнението на описвания метод не крие допълнителни рискове. Много рядко могат да настъпят 
леки и бързопреходни алергични реакции. Ако бъде използвано радиоактивното вещество, то е с много 
ниска активност и не е вредно както за Вас, така и за околните. Отстраняването само на стражевия възел 
може да Ви спести редица усложнения, с които е свързано пълното отстраняване на всички подмишнични 
лимфни възли. От друга страна тази новост ни предоставя възможността да открием и изследваме само 
възлите, които показват имате или нямате разсейки, и по това да преценим колко голяма да бъде 
операцията Ви. 
Търсенето и някои от изследванията на стражевите възли стават по време на операцията, когато сте 
под обща упойка. При тези обстоятелства не можем да обсъдим с Вас как да постъпим при един или друг 
резултат. Ето защо е необходимо предварително да изразите писмено потвърждение, че сте 
информирана за метода приложението на този метод при Вашето лечение, и че сте съгласна да запазим 
останалите лимфни възли, ако в стражевите няма разсейки.  
Тъй като част от резултатите ще се получат след няколко дни, има малка вероятност тези 
допълнителни изследвания да покажат необходимост от отстраняване и на останалите лимфни възли под 
мишницата.  
В световната практика вече е натрупан достатъчно голям опит, доказващ сигурността на описания 
съвременен подход. В нашата и много други страни той е приет за стандартен етап от хирургичното 
лечение. (Решения на националната консенсусна конференция 2005 г.)   
Съвременната медицина предвижда след цялостното или частично отстраняване на гърдата 
различни възможности за възстановяване (реконструкция на областта) чрез съседни тъкани или 
изкуствени протези, така че до голяма степен да се постигне удовлетворителен естетичен резултат. 
Реконструкцията може да стане едномоментно (по време на операцията за тумора) или по-късно. С 
лекуващият лекар ще обсъдите този въпрос.  
Необходимо е също да знаете, че при операцията, макар и рядко, могат да настъпят усложнения, 
свързани със самата операция или усложнения на други органи и системи (сърдечно съдова, дихателна и 
др.). Усложненията на раната могат да бъдат: кървене от раната, раневи сером (задържане на лимфа) и 
хематом (задържане на кръв); ранева инфекция, проявена с болка, оток, повишена температура, 
нагнояване и гангрена на раната, което довежда до продължително лечение и забавяне зарастването на 
раната или до обща гнойна инфекция (сепсис); възпаление на цялата млечна жлеза (мастит); в някои 
случаи раната може да не заздравее нормално и да се образува по-голям и груб болезнен белег, налагащ 
допълнително хирургично и/или медикаментозно лечение; поява на тръпнене в областта на гръдната 
стена и мишницата откъм страната на операцията, ограничаване на движенията на раменната става, 
поява на оток на ръката и др. Всички тези усложненията са много по-редки при по-щадящите операции 
(съхраняване на гърдата и част от лимфните възли под мишницата при спазвате на показанията за това). 
Всички решения за хирургично лечение или биопсия и провеждане на предоперативна 
медикаментозна терапия се обсъждат от съответните специалисти (онкологичен комитет), които излизат с 
решение за нуждата от съответния вид лечение, в какви срокове и къде да бъде провеждано, при какви 
специалисти и кога да се извършват контролните прегледи - отразява се в епикризата при изписване.  
Лимфни 
възли   
под мишницата (2) 
Рак на млечната жлеза (1) 
Маркиран стражеви възел 
Маркиращо 
вещество (3)